**MUNKAKÖRI LEÍRÁS**

A munkakör betöltője: ………………………. munkavállaló

A munkakör megnevezése: **parkőr**

Munkáltató neve és címe: **Balatonalmádi Városgondnokság**

 **8220 Balatonalmádi, Széchenyi sétány 1.**

Munkáltatói jogkör gyakorlója: Balatonalmádi Városgondnokság intézményvezetője

Munkavégzés helye: Balatonalmádi, Szent Erzsébet liget

Napi munkára jelentkezés helye: Balatonalmádi, Szent Erzsébet liget

A munkaidő: heti 40 óra. A foglalkoztatás havi munkaidő keretben történik. Munkaidő naponta 8-20 óra között, napi 6-6 órában, vagy 12 órában, hétvégi napokon is.

Munkaköri feladatok:

**Munkaköre különösen a következő feladatokra terjed ki:**

A parkőr a Szent Erzsébet ligetben (*hrsz: 2299, 2297, 2296/1, 2286, 2287, 2296/16, 1634, 2285/1, 1640, 1638, 1633 ld. jelen munkaköri leírás csatolt térképmelléklete* ) területén az alábbi feladatokat látja el:

A nap közbeni folyamatos járőrözése során

* az utca- és térbútorok, a forgalomtechnikai eszközök meglétének, épségének és azok rendeltetésszerű használatának ellenőrzése
* a Szt Erzsébet liget forgalmi rendjének a betartása, betartatása, ellenőrzése
* jogsértések- személyes jelenléttel történő- visszatartása, adott esetben annak megakadályozása
* kiemelt feladata a Szt. Erzsébet liget zöldterületének és az ahhoz tartozó közterületek védelme, tisztántartása, az elhullott hulladékok összeszedése
* a kihelyezett hulladékgyűjtő edények állapotának, telítettségének ellenőrzése, állati tetemek – tómederben is - elszállításának a jelzése
* az utca- és térbútorok (padok), a körszínpad és környezete, valamint a hulladékgyűjtő edények napi szintű tisztítása, a hulladékgyűjtő edények zártságának ellenőrzése
* a játszótér rendeltetésszerű használatának ellenőrzése, játszótéri játékok napi ellenőrzése
* nyilvános illemhelyek napi többszöri ellenőrzése
* illegális hulladék-elhelyezés, lerakás megakadályozása a járőrözött területen
* ebsétáltatás szabályainak betartatása
* közreműködőként történő részvétel a közterületekkel kapcsolatos hatósági feladatokban
* a közterületek rendjével és a közbiztonsággal kapcsolatos adatok és információk továbbítása az illetékesek felé
* balesetveszélyes fák, ágak észlelése, dokumentálása, az adatok továbbítása
* vihar utáni állapotfelmérés, segítségnyújtás a helyreállítást végzők számára
* munkája során kapcsolatot tart a terület hatáskörében érintett szervekkel, intézményekkel, az elérhetőségeket külön táblázat tartalmazza
* a park területén vagy határán megrendezésre kerülő rendezvények építési-bontási munkálatait felügyeli a park védelme érdekében.
* váratlan problémák kezelése

***A munkavállaló köteles:***

1. Munkahelyén az előírt időben munkára képes állapotban megjelenni és a munkaidejét munkában eltölteni, illetőleg az alatt munkavégzés céljából a munkáltató rendelkezésére állni.
2. Munkáját az elvárható szakértelemmel és gondossággal, a munkájára vonatkozó szabályok, előírások és utasítások szerint végezni, felettese utasításait végrehajtani.
3. Munkatársaival együttműködni és munkáját végezni, valamint általában olyan magatartást tanúsítani, hogy ez maga és más egészségét, testi épségét ne veszélyeztesse, munkáját ne zavarja, anyagi károkozást vagy helytelen megítélést ne idézzen elő.
4. Munkáját személyesen ellátni, melyet naponta a munkakezdéskor és a munkaidő végén a jelenléti íven aláírásával igazol. A munkából való távolmaradás okát közvetlen a munkahelyi vezetővel vagy a munkáltatóval a munkaidő lejárta előtt telefonon vagy személyesen köteles közölni.
5. Ha a munkavégzés során munkaképességében változás áll be, a közvetlen munkahelyi vezetővel késedelem nélkül tudatni. Közvetlen munkahelyi vezetők munkaidőben a kertészeti vagy/és a műszaki csoportvezető, munkaidőn kívül az ügyelet vezetője.
6. Napközben a munkaterületen tartózkodni, azt csak a közvetlen felettese engedélyével hagyhatja el.
7. Napi munkájáról esemény naplót köteles vezetni.
8. A részére kiadott anyagok, eszközök felvételét aláírásával elismerni, azokat a jó gazda gondosságával kezelni. A rábízott eszközökért pótlási értékben vállal felelősséget.
9. A tűzvédelmi és munkavédelmi szabályokat betartani és betartására – amennyiben ez indokolt - társait is figyelmeztetni.

A munkaköri leírásban foglaltak be nem tartása fegyelmi eljárást von maga után.

A munkaköri leírásban foglaltakat megismertem, tudomásul vettem, annak egy példányát átvettem.

Tudomásul veszem továbbá, hogy a jelen munkaköri leírásban foglaltak megszegése esetén, amennyiben ebből eredendő kár következik be, kártérítési felelősséggel tartozom.

Balatonalmádi, 2024-

 ……………………………………………….. …………………………………………….

 munkáltató munkavállaló